Τρίτη, 24 Μαρτίου 2020

Αγαπημένα μου παιδιά,

Ελπίζω να είστε καλά, να έχετε ξεκουραστεί και να παίξατε όλες αυτές τις ημέρες.

Η αναστολή της λειτουργίας του σχολείου ήταν ξαφνική τόσο για μας τους δασκάλους όσο και για σας, τους μικρούς μας μαθητές. Το σχολείο όμως και συγκεκριμένα η μάθηση είναι μια διαρκής διαδικασία που πηγάζει από βαθιά εσωτερική αναζήτηση και δεν σταματά.

Με τις παρούσες συνθήκες, θα προσπαθήσουμε να κάνουμε ό,τι καλύτερο μπορούμε κι εσείς αλλά κυρίως εμείς ώστε να συνεχιστεί η σχολική μας χρονιά διαδικτυακά, αρχικά μέσω της ιστοσελίδας του σχολείου μας . Είμαι σίγουρη ότι είστε άσσοι στους υπολογιστές και δεν θα δυσκολευτείτε καθόλου να βρείτε το υλικό και να το επεξεργαστείτε.

Είμαι επίσης βέβαιη ότι η πρωτόγνωρη και περιοριστική αυτή κατάσταση στην οποία έχουμε περιέλθει θα τελειώσει σύντομα και θα συναντηθούμε ξανά στην τάξη μας, στα θρανία μας με τους αγαπημένους μας δασκάλους, μαθητές, συναδέλφους.

Σας εύχομαι καλή συνέχεια και εύχομαι να σας δω σύντομα και από κοντά.

Με αγάπη,

Κα Νίκη Μουγγρίδου